தன் விற்பனைப் பங்கை, மொபைல் போன் சந்தையில் இழந்து கொண்டிருக்கும் நோக்கியா நிறுவனத்திற்கு, அதன் லூமியா வரிசை போன்கள், உற்சாகத்தினைத் தந்து கொண்டிருக்கின்றன. சென்ற ஆண்டில் நாலாவது காலாண்டில், இந்த வரிசை மொபைல் போன்கள் 44 லட்சம் விற்பனை செய்யப்பட்டதாகத் தகவல் வந்துள்ளது. தேவைக்கு ஏற்ப உற்பத்தி செய்திட முடியாததால், இன்னும் அதிகமாக விற்பனை செய்திடும் வாய்ப்பினை நோக்கியா இழந்தது. இந்தக் காலத்தில் மொத்தம் 510 கோடி டாலர் மதிப்பிலான வர்த்தகத்தினை நோக்கியா மேற்கொண்டது. மொத்தம் 8 கோடியே 63 லட்சம் மொபைல் போன்கள் விற்பனை செய்யப்பட்டன.